wickkiey/tamil-wikipedia-chunked huggingface dataset:
# ரயான் பெய்லி

## வெளி இணைப்பு

ரயான் பெய்லி கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# யொகான் பாக்கூயிசென்

**ஜொகான் பாக்ஹுசைன்** (*Johan Barkhuizen*, செப்டம்பர் 1 1982), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 2006/07 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# யொகான் பாக்கூயிசென்

## வெளி இணைப்பு

ஜொகான் பாக்ஹுசைன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# மனம் (சஞ்சிகை)

**மனம்** இலங்கையிலிருந்து வெளிவரும் ஒரு மனோதத்துவ அறிவியல் சஞ்சிகை. இச்சஞ்சிகை சாந்த ஜயசுந்தரவை ஆசிரியராகக் கொண்டு வெளிவரும் சிங்கள சஞ்சிகையான **மனச** சஞ்சிகையின் தமிழாக்கமாக வெளிவருகிறது. சிங்களத்தில் மனச 2002 முதல் வெளிவந்த போதிலும் மனம் 2011 முதல் வெளிவருகிறது.
# மனம் (சஞ்சிகை)

## தொடர்பு முகவரி

மனம் விநியோகப் பிரிவு,  
இலக்கம் 205, 2வது மைல்கல்  
தம்புள்ள வீதி  
குருனாகல்
# கிடியன் பெர்னார்ட்

**கிடியன் பெர்னார்ட்** (*Gideon Barnard*, பிப்ரவரி 8 1980), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 2006/07 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
# கிடியன் பெர்னார்ட்

## வெளி இணைப்பு

ஜிடியோன் பெர்னார்ட் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# வின்சென்ட் பார்னெஸ்

**வின்சென்ட் பார்னெஸ்** (*Vincent Barnes*, பிப்ரவரி 15 1960), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 68 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார். 1978/79-1994/95 ஆண்டுகளில், தென்னாப்பிரிக்க முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# வின்சென்ட் பார்னெஸ்

## வெளி இணைப்பு

வின்சென்ட் பார்னெஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# அலன் பாரோ

**அலன் பாரோ** (*Alan Barrow*, சனவரி 23 1955), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 60 முதல்தர துடுப்பாட்டப் போட்டிகளிலும், 15 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1974-1983 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அலன் பாரோ

## வெளி இணைப்பு

அலன் பாரோ கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# தெம்ப பவுமா

**தெம்ப பவுமா** (பிறப்பு 17 மே 1990) தென்னாப்பிரிக்கத் துடுப்பாட்ட அணியின் தேர்வு, ஒருநாள் அணியின் தற்போதைய தலைவரும், ப இ20 போட்டிகளின் மேனாள் தலைவரும் ஆவார். இவர் ஒரு வலது கை நடுத்தர வரிசை மட்டையாளர் ஆவார். தென்னாப்பிரிக்க அணிக்காகத் தேர்வுப் போட்டிகளில் நூறு ஓட்டங்கள் எடுத்த முதல் தென்னாபிரிக்க வீரரும், தலைவருமாவார். அறிமுகமான முதல் ஒருநாள் போட்டியில் நூறு ஓட்டங்கள் எடுத்த மூன்று வீரர்களில் இவரும் ஒருவராவார். செப்டம்பர் 2016-இல் அயர்லாந்துக்கு எதிராக 113 ஓட்டங்கள் எடுத்ததன் மூலம் இந்தப் பட்டியலில் இடம்பெற்றார். இவரது தலைமையில், தென்னாப்பிரிக்கா அணி 2025 உலக தேர்வுத் துடுப்பட்ட வாகையாளர் கிண்ண இறுதிப் போட்டியில் வென்றது. இது, ஐசிசி தொடர்களில் 27 ஆண்டுகளுக்குப் பிறகு இந்த அணி பெற்ற வெற்றியாகும்.
# தெம்ப பவுமா

## ஆரம்பகால வாழ்க்கை

லங்காவின் தீவிரமான துடுப்பாட்டக் கலாச்சாரத்தில் வளர்ந்த பவுமா, தாமி சொல்கைல், மாலுசி சிபோடோ ஆகியோர் அனைவரும் ஒரே தெருவைச் சேர்ந்தவர்களாவர். பவுமா , நியூலேண்ட்ஸில் உள்ள தென்னாப்பிரிக்கக் கல்லூரியின் இளையோர் பள்ளியிலும் சாண்ட்டனில் உள்ள ஆண்கள் உயர்நிலைப் பள்ளியான செயிண்ட் டேவிட் மாரிஸ்ட் இனாண்டாவிலும் கல்வி பயின்றார்.
# தெம்ப பவுமா

## உள்ளூர்ப் போட்டிகள்

தெம்ப பவுமா 2008-ஆம் ஆண்டு கிழக்கு மாகாணத்திற்கு எதிரான போட்டியில் கவுடெங் அணிக்காக அறிமுகமானார். மத்திய கள வீரராகக் களிமிறங்கிய இவர் முதல் ஆட்டப் பகுதியில் நான்கு ஓட்டங்கள் எடுத்தார்.  
2010/11 ஆண்டில் லயன்ஸ் அணிக்காக விளையாடினார். சூப்பர்ஸ்போர்ட் தொடரில், இந்த முதல் பருவத்தில் 4 போட்டிகளில் 60.50 சராசரியுடன் 242 ஓட்டங்கள் எடுத்தார். இதில் நைட்ஸ் அணிக்கு எதிராக ஆட்டமிழக்காமல் 124 ஓட்டங்கள் எடுத்து ஆட்ட நாயகன் விருதைப் பெற்றார்.
# தெம்ப பவுமா

## சர்வதேசப் போட்டிகள்

### தேர்வுத் துடுப்பாட்டம்

ஆத்திரேலியாவிற்கும் தென்னாப்பிரிக்காவிற்கும் இடையிலான 3வது தேர்வுப் போட்டியின் போது பவுமாவுக்கு மிட்செல் ஸ்டார்க் பந்து வீசுகிறார்.]]
பவுமா டிசம்பர் 26, 2014 -இல் மேற்கிந்தியத் தீவுகளுக்கு எதிராக தென்னாப்பிரிக்காவுக்காக தேர்வுத் துடுபாட்டப் போட்டியில் அறிமுகமானார்.  
சனவரி 5, 2016-இல், 2015/16 தொடரில் இங்கிலாந்துக்கு எதிரான இரண்டாவது போட்டியில் ஆட்டமிழக்காமல் 102 ஓட்டங்கள் எடுத்ததன் மூலம் தேர்வுத் துடுப்பாட்டப் போட்டியில் நூறு ஓட்டங்கள் எடுத்த முதல் கருப்பின தென்னாப்பிரிக்க வீரர் எனும் சாதனை படைத்தார்.
# தெம்ப பவுமா

## சர்வதேசப் போட்டிகள்

### ஒருநாள்

செப்டம்பர் 25, 2016-இல் அயர்லாந்துக்கு எதிரான போட்டியில் தென்னாப்பிரிக்காவுக்காக ஒருநாள் சர்வதேசப் போட்டியில் அறிமுகமானார். அறிமுகமான போட்டியிலேயே நூறு ஓட்டங்கள் எடுத்தார். இதன்மூலம், தென்னாப்பிரிக்காவுக்காக ஒருநாள் போட்டியில் அறிமுகமான போட்டியிலேயே நூறு ஓட்டங்கள் எடுத்த இரண்டாவது வீரர் ஆவார்.
# தெம்ப பவுமா

## அணித் தலைவராக

மார்ச் 4, 2021 -இல், தென்னாப்பிரிக்காவின் வரையறுக்கப்பட்ட நிறைவுகள் கொண்ட போட்டித் தொடருக்கான அணித் தலைவராக பவுமா நியமிக்கப்பட்டார். இவர், குயின்டன் டி காக்கிடமிருந்து தலைவர் பொறுப்பை ஏற்றுக்கொண்டார். இதன்மூலம், தென்னாப்பிரிக்க அணியின் நிரந்தரத் தலைவராக நியமிக்கப்பட்ட முதல் கருப்பு ஆப்பிரிக்க வீரர் என்ற பெருமையைப் பெற்றார்.
# கிரிஸ்டியன் பெக்

**கிரிஸ்டியன் பெக்** (*Christian Begg *, மே 19 1986), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 2006 ல், முதல்தர துடுப்பாட்டப் போட்டிகளில் பங்குகொண்டார்.
# கிரிஸ்டியன் பெக்

## வெளி இணைப்பு

கிரிஸ்டியன் பெக் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# திரித்துவப் புகழ்

**திரித்துவப் புகழ்** அல்லது **மூவொரு இறைவன் புகழ்** என்பது மூவொரு இறைவனைக் குறித்து பல கிறிஸ்தவர்களால் கூறப்படும் புகழ் செபமாகும். இது **சிறிய புகப்பா** (Minor Doxology) என்றும் வானவர் கீதம் **பெரிய புகப்பா** (Greater Doxology) எனவும் அழைக்கப்படுகின்றது. சிறப்பாக இது கத்தோலிக்கரின் செபமாலை, மன்றாட்டுக்கள் மற்றும் பரிபூரண பலனடையும் பக்தி முயற்சிகள் முதலியவற்றில் பயன்படுத்தப்படுகின்றது.
# திரித்துவப் புகழ்

## அதிகாரப்பூர்வ வடிவங்கள்

:<>**கிரேக்கம்**</>
:,
:  
:<>**இலத்தீன்**</>
:Gloria Patri, et Filio, et Spiritui Sancto,
:Sicut erat in principio, et nunc, et semper, et in saecula saeculorum. Amen.
# திரித்துவப் புகழ்

## தமிழ் வடிவம்

:<>**வழக்கில் உள்ள வடிவம்**</>
:பிதாவுக்கும் சுதனுக்கும் பரிசுத்த ஆவிக்கும்
:மகிமை உண்டாவதாக.
:ஆதியிலே இருந்தது போல
:இப்பொழுதும் எப்பொழுதும்
:என்றென்றும் இருப்பதாக. ஆமென்.  
:<>**புதிய மாற்றப்பட்ட வடிவம்**</>
:தந்தைக்கும் மகனுக்கும் தூய ஆவியாருக்கும்
:மாட்சிமை உண்டாகுக.
:தொடக்கத்தில் இருந்ததுபோல
:இப்பொழுதும் எப்பொழுதும்
:என்றென்றும் இருப்பதாக. ஆமென்.
# பர்ஹான் பெஹார்தீன்

**பர்ஹான் பிஹார்தீன்** (*Farhaan Behardien*, அக்டோபர் 9 1983), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 86 முதல்தர துடுப்பாட்டப் போட்டிகளிலும், 130 ஏ-தர துடுப்பாட்டப் போட்டிகளிலும், 96 இருபது20 போட்டிகளிலும் கலந்து கொண்டுள்ளார். 2004/05-2013/14 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பர்ஹான் பெஹார்தீன்

## வெளி இணைப்பு

பர்ஹான் பிஹார்தீன் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி மார்ச் 12 2014.
# மார்டின் பென்கென்ஸ்டைன்

**மார்டின் பென்கென்ஸ்டைன்** (*Martin Benkenstein*, சூன் 30 1950) தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார். 1970-1981ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# மார்டின் பென்கென்ஸ்டைன்

## வெளி இணைப்பு

மார்டின் பென்கென்ஸ்டைன் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ரொபர்ட் பென்ட்லி

**ரொபர்ட் பென்ட்லி** (*Robert Bentley )*, நவம்பர் 3 1958), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 98 முதல்தர துடுப்பாட்டப் போட்டிகளிலும், 100 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1978/79-1991/92 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரொபர்ட் பென்ட்லி

## வெளி இணைப்பு

ரொபர்ட் பென்ட்லி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# காரெத் பெர்க்

**காரெத் பெர்க்** (*Gareth Berg*, சனவரி 18 1981), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 37 முதல்தர துடுப்பாட்டப் போட்டிகளிலும், 39 ஏ-தர துடுப்பாட்டப் போட்டிகளிலும், 21 இருபது20 போட்டிகளிலும் கலந்து கொண்டுள்ளார். 2008 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# காரெத் பெர்க்

## வெளி இணைப்பு

காரெத் பெர்க் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# சுவாலபுரம்

**சுவாலபுரம்** என்பது ஆந்திராப்பிரதேசம் மாநிலத்தில் உள்ள ஒரு அகழ்வாராய்ச்சி தளம் ஆகும். இத்தளம் டோபா எரிமலை நீக்ழ்வுக்குப் பிறகு(75,000 ஆண்டுகளுக்கு முன்), **ஹொமினிடே** (Hominidae) எனும் உயர்நிலை (பெரும்) மனிதக்குரங்குகள் வசித்த இடம் எனக் கருதப்படுகிறது. ஆனால் இதற்கான புதைப்படிம ஆதாரங்களோ மற்ற ஆதரங்களோ இதுவரை அகப்படவில்லை.
# ஜொனாதன் பாக்ஸ்

**ஜொனாதன் பாக்ஸ்** (*Jonathan Beukes*, மார்ச்சு 15 1979), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 76 முதல்தர துடுப்பாட்டப் போட்டிகளிலும், 107 ஏ-தர துடுப்பாட்டப் போட்டிகளிலும், 12 இருபது20 போட்டிகளிலும் கலந்து கொண்டுள்ளார். 2008 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜொனாதன் பாக்ஸ்

## வெளி இணைப்பு

ஜொனாதன் பாக்ஸ் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# உவி கர்ல் பிர்கன்ஸ்டொக்

**உவி கர்ல் பிர்கன்ஸ்டொக்** (*Uwe-Karl Birkenstock*, மே 26 1989), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளிலும், 22 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2009/10-2010/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# உவி கர்ல் பிர்கன்ஸ்டொக்

## வெளி இணைப்பு

உவி கர்ல் பிர்கன்ஸ்டொக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ஏட்ரியன் பிர்ரெல்

**ஏட்ரியன் பிர்ரெல்** (*Adrian Birrell*, திசம்பர் 8 1960), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 45 முதல்தர துடுப்பாட்டப் போட்டிகளிலும், ஆறு ஏ-தர துடுப்பாட்டப் போட்டிகளிலும், 12 இருபது20 போட்டிகளிலும் கலந்து கொண்டுள்ளார். 1984/85-1997/98 ஆண்டுகளில், தென்னாப்பிரிக்க முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# ஏட்ரியன் பிர்ரெல்

## வெளி இணைப்பு

அட்ரெயின் பீரல் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# கய் பிளெக்கி

**கய் பிளெக்கி** (*Guy Blaikie*, பிறப்பு: மே 8 1897, இறப்பு: சூன் 8 1968), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 27 முதல்தர துடுப்பாட்டப் போட்டிகளில் கலந்து கொண்டுள்ளார். 1921-1924 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கய் பிளெக்கி

## வெளி இணைப்பு

கய் பிளெக்கி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# குயக்கோடனார்

**குயக்கோடனார்** என்பவர் நக்கீரர் காலத்தில் இருந்த சங்க காலப் புலவராவார். இவர் நக்கீரர் முன்பு *ஆரியம் நன்று தமிழ் தீது* என்றுறைக்க, நக்கீரர் கோபமடைந்து குயக்கோடனாரை மந்திரச் செய்யுளால் உயிரிழக்கச்செய்து பின்னர் மன்னித்து உயிர்ப்பித்தார் என தொல்காப்பியம் கூறுகிறது.
# கணபதி (சிற்பி)

**வை. கணபதி ** (செப்டம்பர் 30, 1927 - செப்டம்பர் 5, 2011) புகழ் பெற்ற சிற்பி ஆவார். இவர் **கணபதி ஸ்தபதி** என்று பலரால் அறியப்படுகிறார். பத்மபூஷன் விருது பெற்ற இவர் புகழ் பெற்ற கட்டடங்களையும் சிலைகளையும் வடிவமைத்தவர்.
# கணபதி (சிற்பி)

## வாழ்க்கை

1927ம் ஆண்டு வைத்தியநாத சிற்பிக்கும் வேலம்மாளுக்கும் பிள்ளையார்பட்டியில் பிறந்தார். இவர்கள் குடும்பம் தஞ்சை பெரிய கோயிலை கட்டிய சிற்பியான குஞ்சர மல்லன் ராஜ ராஜ பெருந்தச்சனின் வழிவந்தவர்கள் என கருதப்படுகிறது. தேவகோட்டையில் பள்ளிப் படிப்பை முடித்தார். நுழைவுத் தேர்வில் தேர்ச்சிபெற்று கிண்டி பொறியியல் கல்லூரியில் பொறியியல் பயில இடம் கிடைத்த நிலையில் குடும்பத்தின் பொருளாதாரம் கல்லூரிக் கட்டணத்தை செலுத்த முடியாத நிலை இருந்ததால் கல்லூரியில் சேரவில்லை. காரைக்குடியில் உள்ள அழகப்பா செட்டியார் கலைக் கல்லூரி துவங்கியதும் 1947 ஆம் ஆண்டு முதல் மாணவராக இணைந்தார். கல்லூரியில் தேர்ச்சி பெற்ற பிறகு சிலகாலம் கழித்து தேவகோட்டையில் இவர் படித்த பள்ளியிலேயே கணித ஆசிரியராக சேர்ந்தார். பள்ளி ஆசிரியராக ஒரு ஆண்டு பணியாற்றினார். பின்னர் 1957ல் இவர் பழனியில் உள்ள தண்டாயுதபாணி கோயில் இந்து சமய அறநிலை வாரியத்தில் சிற்பியாக பணியில் சேர்ந்தார். இவரின் தந்தை 1960ல் மறையும் வரை அங்கேயே பணிபுரிந்தார். தந்தையின் மறைவுக்கு பின் அப்பணியை துறந்துவிட்டு 1957-1960 வரை தன் தந்தை முதல்வராக பணிபுரிந்த மாமல்லபுரம் அரசினர் கட்டடக்கலை மற்றும் சிற்பக் கலைக் கல்லூரியின் முதல்வராக பொறுப்பேற்றுக்கொண்டார். 27 ஆண்டுகள் அப்பணியில் இருந்தார்.
# கணபதி (சிற்பி)

## மறைவு

உடல் நலக்குறைபாடு காரணமாக சென்னையிலுள்ள தனியார் மருத்துவமனையில் அனுமதிக்கப்பட்டிருந்த இவர் சிகிச்சை பலனளிக்காமல் 2011-ஆம் ஆண்டில் உயிரிழந்தார்.
# கணபதி (சிற்பி)

## வேலைகள்

இவர் பல்வேறு கோயில்கள் மற்றும் சிலைகளை வடிவமைத்துள்ளார். சில மிகவும் புகழ்பெற்றவை.
1. கன்னியாகுமரியில் உள்ள திருவள்ளுவர் சிலை.
1. சென்னை வள்ளுவர் கோட்டம்.
1. தஞ்சை தமிழ் பல்கலைக்கழக வளாகம்.
1. வாசிங்கடன் டி. சி. அருகேயுள்ள சிவா-விஸ்ணு கோயில்
1. மதுரையின் நுழைவாயில் வளைவு
1. அமெரிக்காவின் அவாய் தீவிலுள்ள சமரச சன்மார்க்க இறைவன் கோயில்
1. இவரின் மூத்தோன் என்றும் முதற்சிற்பி என்றும் அறியப்படும் மயன் என்பவருக்கு மாமல்லபுரத்தில் இவர் சிலை எழுப்பியுள்ளது குறிப்பிடத்தக்கது.
1. மேல்மருவத்துரில் உள்ள ஆதிபராசக்தி சிலையை கட்டியவர்
# கணபதி (சிற்பி)

## எழுத்துப் படைப்புகள்

- சிற்பச் செந்நூல்
# கணபதி (சிற்பி)

## விருதுகள்

- பத்ம பூசண் விருது - 2009.
# ஆன்ட் போத்தா

** ஆன்ட் போத்தா** (*Ant Botha *, பிறப்பு: நவம்பர் 17 1976), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 137 முதல்தர துடுப்பாட்டப் போட்டிகளிலும், 149 ஏ-தர துடுப்பாட்டப் போட்டிகளிலும், 72 இருபது20 போட்டிகளிலும் கலந்து கொண்டுள்ளார். 1995/96-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஆன்ட் போத்தா

## வெளி இணைப்பு

ஆன்ட் போத்தா - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 5 2011.
# போராளி (திரைப்படம்)

**போராளி** என்பது இயக்குநர் சமுத்திரக்கனி எழுதி இயக்கிய ஒரு இந்திய தமிழ் திரைப்படம் ஆகும். இதில் அவரது நண்பராகிய இயக்குநர் சசிக்குமார் முக்கிய கதாப்பாத்திரத்தில் நடித்தார். மேலும் முக்கிய கதாபாத்திரங்களில் தெலுங்கு நடிகர் அல்லாரி நரேஷ் மற்றும் சுவாதி ரெட்டி, வசுந்தரா மற்றும் கஞ்சா கருப்பு ஆகியோர் நடித்த இப்படம் டிசம்பர் 1, 2011 அன்று வெளிவந்தது. இசையமைப்பாளர் சுந்தர் சி. பாபு இப்படத்திற்கு இசை அமைத்தார்.
# போராளி (திரைப்படம்)

## கதை

மனநலம் குன்றியவர்களை சமூகம் ஒதுக்காமல் எவ்வாறு உதவி செய்ய வேண்டும் என்பதை கதைக்களமாக இத்திரைப்படம் கொண்டுள்ளது,...
# போராளி (திரைப்படம்)

## நடிகர்கள்

- சசிக்குமார்
- அல்லரி நரேஷ்
- சுவாதி ரெட்டி
- வசுந்தரா
- நிவேதா
- நமோ நாராயணா
- ஞானவேல்
- ஜெயப்பிரகாஷ்
- கஞ்சா கருப்பு
- சூரி
# ஐயூர் மூலங்கிழார்

**ஐயூர் மூலங்கிழார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் இடம் பெற்றுள்ளது. அது புறநானூற்றில் 21 ஆம் பாடலாக அமைந்துள்ளது. அதில் அவர் கானப்பேரெயில் கடந்த உக்கிரப் பெருவழுதி என்னும் பாண்டிய மன்னனின் வெற்றியைப் பாடியுள்ளார்.
# ஐயூர் மூலங்கிழார்

## பாடல் தரும் செய்தி

அரசன் வேங்கை மார்பன் என்பவன் கானப்பேரெயில் என்னும் ஊரைத் தலைநகராகக் கொண்டு ஆண்டுவந்தான். அந்தக் கோட்டை கடல்போன்ற அகழியைக் கொண்டிருந்தது. அதன் மதில் வானத்தைத் தோய்வது போல் இருந்தது. கோட்டைமதிலில் பதுங்கியிருந்து அம்பு எய்யும் ஞாயில் வானத்தில் மீன்கள் பூத்திருப்பது போல் காணப்பட்டது. கோட்டையைச் சுற்றி இருந்த காவற்காட்டில் மரங்கள் வெயிலே நுழையமுடியாதபடி அடர்ந்திருந்தன. இப்படிப்பட்ட கானப் பேரெயிலை உக்கிரப் பெருவழுதி தனதாக்கிக்கொண்டான்.  
(கொல்லன் உலையில் இரும்பைப் பழுக்கக் காய்ச்சி அதில் வளையா எஃகுதன்மை ஏற்றுவதற்காகத் தண்ணீரில் இடுவான்.) அப்போது அந்த இரும்பு தண்ணீரை உறிஞ்சிக்கொள்ளும். அந்தத் தண்ணீரை மீட்கமுடியாது. அதுபோலக் கானப்பேரெயில் என்னும் தண்ணீரை உக்கிரப் பெருவழுதி என்னும் பழுக்கக் காய்ச்சிய இரும்பு உறிஞ்சித் தனதாக்கிக்கொண்டது என்கிறார், புலவர்.  
இந்த வழுதியை இழந்தவர் தம் புகழோடு கெட்டொழிய இவனுடைய வெல் புகழோடு பூக்கவேண்டும் என்று புலவர் இவனை வாழ்த்திப் பாடலை முடிக்கிறார்.
# ஐயூர் மூலங்கிழார்

## இவரது பாடலில் உள்ள நயமான தொடர்கள்

நிலவரை இறந்த குண்டுகண் அகழி = நிலத்துக்கு வரம்பு இல்லாதபடி ஆழமான இடம் கடல். அது போன்ற அகழி  
தும்பைப் புலவர் = தும்பைப்பூச் சூடிய புலவர், போர்வீரர்களை இவர் புலவர் என்கிறார்.
# ஞானக் கொள்கை

**ஞானக் கொள்கை** (*Gnosticism*) என்பது தொடக்க காலக் கிறித்தவ சபையோடு தொடர்புடையதாய் எழுந்து, பின்னர் தப்பறை என்று கண்டிக்கப்பட்ட சமய நம்பிக்கை மற்றும் ஆன்மிக செயல்பாடுகளை உள்ளடக்கிய ஒரு கொள்கை ஆகும். அது கிரேக்க கலாச்சாரத்தில் பரவிய யூதம், கிரேக்க-உரோமை மறைகள், சோராஸ்டரியம் மற்றும் புது-பிளேட்டனிசம் ஆகியவற்றோடும் தொடர்புடையதாய் விளங்கியது.
# ஞானக் கொள்கை

## பெயர்ப் பிறப்பு

**ஞானக் கொள்கை** என்னும் பெயர் கிரேக்க சொல்லாகிய γνῶσις = gnōsis என்பதிலிருந்து பிறக்கிறது. கிரேக்க மூலமாகிய γνῶσις என்னும் சொல்லுக்கு "அறிவு", "ஞானம்" என்று பொருள். அதிலிருந்து gnostikos என்னும் சொல் தோன்றியது. அதற்கு "அறிவு (ஞானம்) நிரம்பிய" என்பது பொருள்.  
ஞானக் கொள்கையின் வடிவங்கள் பல. ஆனால் அடிப்படையில், மனிதப் புலன்களால் எளிதாக அடைய இயலாத சிறப்பு அறிவு (ஞானம்) உண்டு என்றும், அந்த ஞானத்தை அடையும்போது ஆன்மா பருப்பொருள் உலகத்திலிருந்து விடுதலை பெறும் என்றும் ஞானக் கொள்கை எடுத்துரைத்தது.  
பருப்பொருள் உலகம் கடவுளால் நேரடியாகப் படைக்கப்பட்டது அல்ல, மாறாக தெய்வத்தன்மை கொண்ட ஓர் இடைநிலைச் சிறு கடவுளால் (demiurge) உருவாக்கப்பட்டது என்று இக்கொள்கை விளக்கியது. இந்த இடைநிலைக் கடவுள் முழுநிறைவு கொண்டவர் அல்ல. சில ஞானக் கொள்கை அணுகுமுறைகள் இடைநிலைக் கடவுளைத் தீய கடவுளாகக் கூடக் கருதின. சிலர் இடைநிலைக் கடவுளை ஆதாம் காத்மோன், அக்ரிமான், சாமாயேல், சாத்தான், யால்தாபாவோத், யாவே என்று வெவ்வேறு பெயர்களால் அழைத்தார்கள்.  
சில ஞானக் கொள்கை அணுகுமுறைகள் விவிலியத்தைத் திரித்துப் பொருளுரைத்தன. யூத-இசுரயேல் அறிஞர் ஒருவர் கருத்துப்படி, இந்த அணுகுமுறைகள் "செமித்திய எதிர்ப்பு மனநிலை கொண்டிருந்தன" .  
அதே நேரத்தில், "கபாலா" (Kabbalah) என்று அழைக்கப்படுகின்ற ஆன்மிகக் கொள்கை யூதத்தின் ஒரு பிரிவாகவும் எழுந்தது குறிப்பிடத்தக்கது.  
கிறித்தவப் போர்வையில் அமைந்த ஞானக் கொள்கையின் சில அணுகுமுறைகள்படி, இயேசு கிறிஸ்து கடவுள் நிலையிலிருந்து மனித உருவெடுத்து, இவ்வுலகிற்குக் கடவுளின் ஞானத்தைக் கொண்டுவந்தார். வேறு சிலரோ, கடவுள் மனிதராக உருவெடுக்க முடியாது என்றும், இயேசு கிறிஸ்து எல்லா மனிதரைப் போல ஒரு சாதாரண மனிதர்தாம் என்றும், அவர் "ஞானத்தை" அடைந்ததால் தெய்விக நிலை பெற்றார் என்றும், அந்நிலையை அடையும் வழியைத் தம் சீடருக்குக் கற்பித்தார் என்றும் கூறுகின்றனர். மண்டேயர்கள் (Mandaeans) என்போர், இயேசு போலி மெசியா என்றும், திருமுழுக்கு யோவானிடமிருந்து அவர் பெற்ற போதனையைத் திரித்துவிட்டார் என்றும் கூறுகின்றனர். வேறுசிலர், மானி என்பவரும் ஆதிப்பெற்றோரின் மூன்றாம் மகனாகிய சேத் என்பவரும் மக்களை மீட்பவர்கள் என்று கூறுகின்றனர்.  
கிறித்தவ சமயத்தோடு தொடர்புடையதாக ஞானக் கொள்கை எழுந்தாலும், அதன் வேர்கள் யூதத்தில் உள்ளன என்று சில அறிஞர் கருதுகின்றனர். பண்டைய உரோமைப் பேரரசு பரவியிருந்த இடங்களிலும், ஆரியுசு என்பவரின் கொள்கை பரவிய இடங்களிலும் ஞானக் கொள்கையும் வேரூன்றியது. அதுபோலவே பண்டைய பாரசீகப் பேரரசிலும் (Persian Empire) இக்கொள்கை பரவி, மத்தியதரைக் கடல், நடு ஆசியா ஆகிய இடங்களில் கி.பி. இரண்டாம் மூன்றாம் நூற்றாண்டுகளில் நிலைபெறலாயிற்று. இசுலாம் பரவியதும், அல்பிஜேன்சியன் கொள்கைக்கு எதிர்ப்பு எழுந்ததும் (1209-1229) நடுக்காலத்தில் ஞானக் கொள்கையினர் ஏறக்குறைய மறைந்துபோகக் காரணமாயின. எனினும் மண்டேயர்கள் சிறு குழுக்களாக ஆங்காங்கே இன்றும் உளர். 19-20 நூற்றாண்டுகளில் ஞானக் கொள்கை ஐரோப்பாவிலும் வட அமெரிக்காவிலும் சில இடங்களில் மீண்டும் உயிர்பெற்றது.
# ஞானக் கொள்கை

## புனித இரனேயுஸ் ஞானக் கொள்கைக்குப் பெயர் அளித்தல்

ஸ்]]  
கி.பி. 185ஆம் ஆண்டளவில், புனித இரனேயுஸ் என்னும் கிறித்தவ அறிஞர் "ஞானக் கொள்கை" என்னும் சொல்லைப் பயன்படுத்தி வாலண்டைன் (Valentinus) என்பவரின் படிப்பினையை அடையாளம் காட்டினார். அக்கொள்கை "தப்பறை" (heresy) என்றும், "அறிவு (ஞானம்) சார்ந்த தப்பறை" என்றும் அவர் கூறினார். இப்பெயரை இரனேயுஸ் பயன்படுத்தியதற்கு விவிலிய அடிப்படையாக அமைவது திமொத்தேயுவுக்கு எழுதிய முதல் திருமுகத்தில் வருகின்ற ஒரு சொற்றொடர் ஆகும். 1 திமொத்தேயு 6:20  
என்று திமொத்தேயுவுக்கு அறிவுரை கூறுகிறது. இதையே தலைப்பாகக் கொண்டு (On the Detection and Overthrow of Knowledge Falsely So Called. கிரேக்கத்தில் *elenchos kai anatrope tes pseudonymou gnoseos*) இரனேயுஸ் ஒரு நூல் எழுதினார். அதில் வாலண்டைன் கொள்கையையும் பிற சில கொள்கைகளையும் அவர் "ஞானக் கொள்கை" என்று அழைக்கின்றார்.
# ஞானக் கொள்கை

## ஞானக் கொள்கை ஒரு கிறித்தவத் திரிபுக் கொள்கையா?

ஹார்னாக் என்னும் அறிஞர் "ஞானக் கொள்கை என்பது கிறித்தவம் கிரேக்க மயம் ஆக்கப்பட்டதன் கூர்மைமிகு தோற்றம்" என்று கூறிய கருத்து வரலாற்று ஆய்வாளர்களால் இன்று ஏற்கப்படுவதில்லை. கிறித்தவக் கொள்கைகளை நன்கு அறிந்தோ அறியாமலோ, அதன் சில அம்சங்களைக் கிரேக்க மெய்யியலோடும் சமயக் கருத்துகளோடும் இணைத்ததன் விளைவே ஞானக் கொள்கை என்பது தவறு என்று இவ்வறிஞர்கள் சுட்டிக்காட்டுகிறார்கள்.  
அவர்கள் கருத்துப்படி, கிறித்தவத்துக்கு முற்பட்ட காலத்தில் ஏற்கப்பட்டிருந்த சமயக் கொள்கைகளையும் கிறித்தவத்திலிருந்து கடனாகப் பெற்ற சில கொள்கைகளையும் இணைத்ததால் உருவானதே ஞானக் கொள்கை.  
இவ்வாறு உருவான ஞானக் கொள்கை கிறித்தவ மரபுக் கொள்கைக்குப் பல விதங்களில் எதிர்ப்பாக அமைந்தது. அந்த மோதலின் விளைவாக, கிறித்தவம் தன் கொள்கைகளைத் துல்லியமாக வரையறுக்கும் வாய்ப்புப் பிறந்தது.
# ஞானக் கொள்கை

## ஞானக் கொள்கை பற்றி அறிய உதவும் ஆதாரங்கள்

ஞானக் கொள்கை பற்றி இன்று நாம் அறிய உதவும் ஆதாரங்கள் இரு வகைப்படும். முதல் வகை ஆதாரம் ஞானக் கொள்கையை எதிர்த்தும் அதை விமர்சித்தும் பண்டைக் கிறித்தவ அறிஞர்களால் எழுதப்பட்ட நூல்கள். இரண்டாம் வகை ஆதாரம் கடந்த சில பத்தாண்டுகளில் கண்டுபிடிக்கப்பட்ட ஞானக் கொள்கை நூல்கள்.
# ஞானக் கொள்கை

## ஞானக் கொள்கையை எதிர்த்து எழுதப்பட்ட நூல்கள்

கிபி இரண்டாம் நூற்றாண்டின் இறுதியில் கிறித்தவ அறிஞர் புனித இரனேயுஸ் என்பவர் "தப்பறைக் கொள்கைகளுக்கு மறுப்பு" அல்லது "போலி ஞானம் என்னும் கொள்கையை இனம் கண்டு மறுத்துரைத்தல்" (Adversus Haereses or Unmasking and Refutation of the False Gnosis) என்னும் தலைப்பில் எழுதிய நூல் இன்றும் முழுமையாகக் கிடைக்கின்றது. மூல மொழியாகிய கிரேக்க பாடத்தின் ஒரு சில சிறு பகுதிகளே கிடைத்தாலும், தொடக்கத்திலேயே செய்யப்பட்ட இலத்தீன் மொழி பெயர்ப்பு முழுமையாகக் கிடைத்துள்ளது. ஐந்து தொகுதிகளாக அமைந்த இந்த நூல் கிபி சுமார் 180இல் எழுதப்பட்டது. அதில் திருத்தந்தை எலூத்தேரியுஸ் தமக்கு சம காலத்தவர் என்று இரனேயுஸ் கூறுவதிலிருந்து நூல் தோன்றிய காலம் துல்லியமாகத் தெரிகிறது.  
தொடக்க காலக் கிறித்தவ அறிஞராகிய ஹெகேசிப்பஸ் (Hegesippus) என்பவர் ஞானக் கொள்கையினருக்கு எதிராக எழுதிய நூல் கிடைக்கவில்லை. ஆனால் அதிலிருந்து பல பகுதிகளை யூசேபியஸ் என்னும் பண்டைய அறிஞர் மேற்கோளாகக் காட்டுகிறார்.  
ஞானக் கொள்கையினரான மார்சியோன், வாலண்டைன் ஆகியோருக்கு எதிராகத் தெர்த்தூல்லியன் என்னும் பண்டைய ஆசிரியர் ஐந்து நூல்கள் எழுதினார்.
# ஞானக் கொள்கை

## ஞானக் கொள்கையினர் எழுதிய நூல்கள்

18ஆம் நூற்றாண்டின் நடுப்பகுதி வரையிலும் ஞானக் கொள்கை பற்றி அறிவதற்கு அக்கொள்கையை எதிர்த்து எழுதிய பண்டைய ஆசிரியர்களின் நூல்களும் குறிப்புகளும் மட்டுமே இருந்தன. ஆனால் பிற்காலத்தில் ஞானக் கொள்கையினரே எழுதிய நூல்கள் சில கண்டுபிடிக்கப்பட்டன. எகிப்து நாட்டில் நாக் ஹம்மாடி (Nag-Hammadi) என்னும் இடத்தில் (பண்டைய பெயர் "கேனோபோஸ்கியோன்" - Chenoboskion) 1946இல் நிகழ்ந்த கண்டுபிடிப்பு வரலாற்றுச் சிறப்பு வாய்ந்தது. பப்பைரஸ் நாணல் ஏடுகளில் எழுதப்பட்ட இந்நூல்கள் கோப்து மொழியில் உள்ளன. அவை கிரேக்க மூலத்திலிருந்து பெயர்க்கப்பட்டன என்று அறிஞர் கருதுகின்றனர்.  
இந்த சுவடிகளிலிருந்து ஞானக் கொள்கை பற்றி இன்று பல தகவல்களை நேரடியாக அறிந்துகொள்ள முடிகிறது. அங்கு விவரிக்கப்படுகின்றவை தொடக்க காலக் கிறித்தவ அறிஞர்கள் ஞானக் கொள்கை பற்றிக் கூறியதைப் பெரிதும் ஒத்திருக்கின்றன என்று ஆய்வாளர்கள் நிறுவியுள்ளனர்.  
நாக் ஹம்மாடியில் கண்டுபிடிக்கப்பட்ட 13 ஏட்டுத் தொகுதிகளில் 51 நூல்கள் உள்ளன. அவை கோப்து மொழியில் அமைந்துள்ளன. அவற்றுள் மிக முக்கியமானதாகக் கருதப்படுவது "தோமா நற்செய்தி" (Gospel of Thomas) என்னும் நூல் ஆகும்.
# ஞானக் கொள்கை

## ஞானக் கொள்கையின் அடிப்படை அம்சங்கள்

ஞானக் கொள்கையின் வடிவங்கள் மிகப்பல. எண்ணிறந்த அந்த வடிவங்கள் பற்றி இரனேயுஸ் பின்வருமாறு கூறுகிறார்: "ஞானக் கொள்கையினர் இரண்டு அல்லது மூன்று பேர் ஓரிடத்தில் இருந்தால், ஒரே பொருள் பற்றி அவர்கள் ஒவ்வொருவரும் மாறுபட்ட கருத்துகளைத் தான் கூறுவார்கள்; சொல்லும் மாறுபடும், பொருளும் மாறுபடும்". "ஞானம்" (அறிவு) என்பது விடுதலை கொணரும் என்பது அவர்களது அடிப்படைக் கொள்கையாக இருந்ததால், ஒவ்வொருவரும் தமக்கே உரிய விதத்தில் "ஞானம்" பெற்றதாகக் கூறிக்கொண்டதால் ஒருவர் பெற்ற ஞானம் வேறொருவர் பெற்ற ஞானத்திலிருந்து மாறுபடுவது தவிர்க்க முடியாததாகி விடுகிறது.  
எனவே, கிறித்தவம் சார்ந்த வகையிலோ, கிறித்தவம் சாராத வகையிலோ அமைந்த பல வகையான ஞானக் கொள்கைகளின் ஒவ்வொன்றின் தனித்தன்மையையும் துல்லியமாக வரையறுப்பது இயலாத காரியம். இருப்பினும், எல்லா வகையான ஞானக் கொள்கைகளிலும் அடிப்படையில் ஐந்து கூறுகள் உள்ளன என்று அறிஞர் கூறுவர். அவை:
- கடவுள்
- உலகு
- மனிதன்
- விடுதலை
- அறநெறி  
என்பனவாகும்.
# ஞானக் கொள்கை

## ஞானக் கொள்கையின் கடவுள் கருத்து

கடவுள் என்றால் உலகிலிருந்தும் மனிதரிலிருந்தும் வானதூதர் மற்றும் இடைநிலைத் தெய்வங்களிலிருந்தும் முற்றிலுமாகப் பிரிந்து நிற்கும் பரம்பொருள் என்பது ஞானக் கொள்கையின் பார்வை. இக்கடவுள் எவராலும் அறியக்கூடாதவர்; ஒருவிதத்தில் மனிதருக்கு அன்னியர்; முற்றிலும் மாறானவர். குறிப்பாக, கடவுள் இவ்வுலகைப் படைத்தவர் என்றோ, இவ்வுலகு தொடர்ந்து நிலைபெற்றிருப்பதற்கு அவருடைய துணை தேவை என்றோ ஞானக் கொள்கை கருதுவதில்லை. ஞானக் கொள்கையின் சில பிரிவுகள்படி, கடவுளிடமிருந்து தோன்றிய சில சக்திகள் இவ்வுலகு தோன்றக் காரணம் என்றாலும், கடவுளுக்கும் உலகுக்கும் தொடர்பு இல்லை. அவ்விதத்தில் கடவுள் "இல்லாக் கடவுள்" (non-existent God) எனப்படுகிறார்.  
கடவுள் பற்றிய கருத்து இவ்வாறு இருப்பதால் ஞானக் கொள்கை முழுக்க முழுக்க "இரு பிரிவுக் கொள்கை" (dualism) என்னும் அணுகுமுறையைக் கொண்டுள்ளது. கடவுளும் உலகும் ஒன்றுக்கொன்று யாதொரு உறவுமின்றி, எதிர் எதிராக உள்ளன. ஒளியும் இருளும் ஒன்றாக இருக்க முடியாததுபோல கடவுளும் உலகமும் எதிர் எதிராக இருப்பதோடு, நன்மை தீமை என்னும் வகையில் அவை ஒன்றுக்கொன்று முரணாக உள்ளன என ஞானக் கொள்கை கூறுகிறது.
# ஞானக் கொள்கை

## ஞானக் கொள்கையின் உலகு பற்றிய கருத்து

இவ்வுலகு எவ்வாறு தோன்றியது என்பது குறித்து ஞானக் கொள்கை தரும் விளக்கம் தொல்புனைவுப் பாணியில் உள்ளது. கடவுளுக்கும் உலகுக்கும் இடைநிலையில் எண்ணிறந்த விண்ணுயிரிகள் (Aeons) உள்ளனர் என்று ஞானக் கொள்கை கருதியது. இந்த விண்ணுயிரிகளுக்குப் பெயர்கள், உறவுகள் போன்றவற்றை அளிப்பதில் ஞானக் கொள்கை கருத்தாயிருந்தது. இவ்விண்ணுயிரிகள் கடவுளின் அண்மையில் "முழுமை" (Fullness; கிரேக்கத்தில்: Pleroma) என்னும் இடத்தில் உறைகின்றன.  
இவ்வுலகைப் படைத்தவர் ஒருவர் உண்டு என்றும் அவர் அனைத்தையும் கடந்த பரம்பொருள் அல்ல, மாறாக ஓர் "இடைநிலைக் கடவுள்" (Demiurge) என்பவர் என்றும் ஞானக் கொள்கை கூறுகிறது. இந்த இடைநிலைக் கடவுள் (அ) கடவுளர் "ஆட்சியாளர்" (கிரேக்கம்: Archon) என்று அறியப்பட்டனர். இவர்கள் வழக்கமாக எழுவர் (கிரேக்கம்: Hebdomad) ஆவர். இந்த ஏழு இடைநிலைக் கடவுளருக்கு பாபிலோனிய முறை வான் கோள்களின் பெயர்கள் கொடுக்கப்பட்டன. சில சமயங்களில் பழைய ஏற்பாட்டில் கடவுளுக்கு அளிக்கப்பட்ட பெயர்களாகிய யாவு, அதோனாய், எல் ஷடாய் போன்ற பெயர்களும் கொடுக்கப்பட்டன. பூமியைச் சுற்றி அமைந்த வெவ்வேறு சுற்றிடங்களை இக்கடவுளரே ஆளுகின்றனர். இந்த இடைநிலைக் கடவுளர் அனைவரும் ஏதோ ஒரு விதத்தில் பரம்பொருளாம் கடவுளிலிருந்து தோன்றியவர்களாயினும் அதனால் அப்பரம்பொருளின் மீயியல் தன்மை (transcendence) மாற்றமடைகிறது என்று கூற முடியாது.  
ஞானக் கொள்கை பயன்படுத்தும் ஒரு புனைவுப்படி, விண்ணுயிரிகளில் ஒருவராய் இருந்த "ஞானம்" (கிரேக்கம்: Sophia; எபிரேயம்: Achamoth) என்னும் தெய்வம் தன் நிலையிலிருந்து வீழ்ச்சியுற்றது. பருப்பொருளின் கவர்ச்சியால் ஈர்க்கப்பட்ட "ஞானம்" இடைநிலைக் கடவுளர் செயல்படத் தூண்டியது. அந்த இடைநிலைக் கடவுளரிடமிருந்து கதிரவனிலிருந்து ஒளி பரவுவதுபோல இவ்வுலகம் தோன்றியது என்பது ஞானக் கொள்கை தரும் விளக்கம்.  
பூமியைச் சூழ்ந்திருக்கும் மண்டலங்களின் சக்திகளும் இவ்வுலகப் பருப்பொருளும் தம் இயல்பிலேயே தீமையானவை. இங்கேயும் ஞானக் கொள்கையின் "இரு பிரிவுக் கொள்கை" (dualism) தோன்றுவதைக் காணலாம். இவை எல்லாம், அனைத்தையும் தாண்டி நிற்கும் பரம்பொருளிலிருந்து அகன்ற நிலையைக் குறிக்கின்றன. மனிதர் கடவுளை நோக்கி எழுவதை இவை தடுத்து நிறுத்தப் பார்க்கின்றன. கடவுள் ஒளி என்றால் இச்சக்திகளும் பருப்பொருளும் இருளாக உள்ளன. இந்த இருளின் பிடியில் சிக்கி மனிதர் அவதியுறுகின்றனர். பல பிறவிகள் எடுத்தாலும் அவர்கள் விடுதலை அடைய முடியா நிலையில் உள்ளனர். இவ்வாறு ஞானக் கொள்கை கருதுகிறது.
# ஞானக் கொள்கை

## மனிதர் பற்றி ஞானக் கொள்கை போதிப்பது

கடவுளிடமிருந்து, அவரது முழுமையிலிருந்து வெளியான ஒரு தீப்பொறி மனிதரிடம் உள்ளது. பருப்பொருள் என்னும் தீமையில் உழலும் மனிதர் கடவுளை நோக்கி எழுந்து செல்ல இயாலா நிலையில் உள்ளனர். அவர்கள் "ஞானம்" ஒன்றின் வழியாக மட்டுமே கடவுளிடம் செல்ல இயலும்.  
மனிதர் இரு கூறுகளால் அல்ல, மூன்று கூறுகளால் ஆனவர்கள். பருப்பொருளால் ஆகிய உடல் என்பது ஒரு கூறு, உள்ளம் (psyche) என்பது இரண்டாம் கூறு, ஆன்மா (அ) ஆவி (spirit; கிரேக்கம்: pneuma) என்பது மூன்றாம் கூறு. இந்தக் கூறுகளில் ஏதாவது ஒன்று மேலோங்கிவிட்டால் மனிதன் அக்கூறினுடைய கட்டுப்பாட்டுக்குள் வந்துவிடுகிறான். தீமையாகிய பருப்பொருள் என்னும் உடலின் ஆதிக்கத்தின்கீழ் இருப்பவன் (hylic) இவ்வுலகமே கதி என்று தீமையில் உழன்றுகொண்டிருப்பான். உள்ளம் என்னும் கூறும் பருப்பொருளுக்கு மிக அண்மையில் இருப்பதாலும், இடைநிலைக் கடவுளரிடமிருந்து தோன்றியதாலும் தீமை வகையைச் சார்ந்தே. எனவே, உளத்தின் ஆதிக்கத்தின் கீழ் இருப்பவன் (psychic) கூட தீமையிலிருந்து விடுபடா நிலையிலேயே உள்ளான். ஆன்மா அல்லது ஆவியின் ஆதிக்கத்தின் கீழ் வருவோர் மட்டுமே தெய்விகத் தீப்பொறி தூண்டப்பட்டவர்கள் ஆவர். அவர்கள் "ஆன்மிகள்" (அ) "ஆவிநிலையினர்" (pneumatics) எனப்படுவர். இவர்கள் தீமை எனும் பருப்பொருள் உலகிலிருந்து விடுதலை பெற குறித்து வைக்கப்பட்டவர்கள். தம் பூர்வீகப் பிறப்பிடமாகிய தெய்வ உலகை அடையும் தகுதி இவர்களுக்கு மட்டுமே உண்டு. ஞானக் கொள்கையினர் தங்களை இத்தகைய "ஆன்மிகள்" என்று அழைத்து, பெருமைப்பட்டுக் கொண்டனர்.  
ஒருவித போலிக் கிறித்தவ அணுகுமுறை கொண்ட சில ஞானக் கொள்கைப் பிரிவுளின்படி, கடவுளிடத்தில் நம்பிக்கை கொண்டு, கடவுளின் கட்டளைகளுக்குக் கீழ்ப்படிந்து, திருவருட்சாதனங்களில் பங்கேற்று, அழியாப் பேரின்பத்தைக் கடவுளிடம் கண்டுகொள்வோம் என்னும் உறுதிப்பாட்டோடு செயல்படுகின்ற கிறித்தவர்கள் "உளத்தின் ஆதிக்கத்தின் கீழ்" இருப்பவர்கள் (psychics) என்று அறியப்பட்டனர். இத்தகையோரிடமிருந்து ஞானக் கொள்கையினர் தங்களைப் பிரித்துக் காட்டியதோடு தாங்கள் பிறரைவிட "அறிவாளிகள்" என்று கருதினர்.
# ஞானக் கொள்கை

## ஆன்மா விடுதலை பெறுதல் பற்றி ஞானக் கொள்கையின் கருத்து

ஞானக் கொள்கை "மனித மையக் கொள்கை" என்று சில அறிஞர் கூறுகின்றனர். ஆன்மா எங்கே எந்நிலையில் இருந்தது, எத்தகைய இழிநிலையில் வீழ்ந்துவிட்டது, எந்நிலைக்கு எழுந்து செல்ல வேண்டும். என்னும் கேள்விகளுக்கு ஞானக் கொள்கை பதிலளிக்க முன்வந்தது. "விடுதலை" அடைவதே ஞானக் கொள்கையின் ஒரே குறிக்கோள். விடுதலை அடைவது கடவுளின் துணையால் நிகழும் காரியம் அல்ல; மனிதர் கடவுளிடத்தில் நம்பிக்கை கொள்வதால் நிகழும் காரியமும் அல்ல; கடவுளின் திருவுளத்தோடு மனித்ர் ஒத்துழைப்பதால் நிகழும் காரியமும் அல்ல. மாறாக, மரபு வழிக்குப் புறம்பாகப் பெறப்படுகின்ற ஞானம் (esoteric knowledge) மட்டுமே விடுதலை கொணரும்.  
விடுதலை தரும் அறிவை (ஞானத்தை) மனிதருக்கு வழங்குவதற்காக ஒரு தெய்விக மீட்பர் (விடுதலையாளர்) (divine savior) வருவார் என்னும் கருத்து பல ஞானக் கொள்கைப் பிரிவுகளிடம் உண்டு. இத்தகைய "மீட்பர்" என்பவர் கிறித்தவம் கூறும் "மீட்பர்" என்னும் கருத்திலிருந்து முற்றிலும் மாறுபட்டவர். ஞானக் கொள்கை கூறும் மீட்பர் ஒரு தெய்வப் பிறவியும் தேவ தூதரும் ஆவார். ஆனால் அவரை இயேசு கிறிஸ்து என்று ஞானக் கொள்கை அழைத்தாலும் அவர் வெளித்தோற்றத்தில் மனிதர் போல இருந்தாரே தவிர உண்மையிலேயே மனிதர் அல்ல (Docetism). இயேசு துன்பங்கள் அனுபவித்து சிலுவையில் அறையுண்டு இறந்ததை விளக்குவதற்கு இயேசு உண்மையிலேயே மனிதர் என்னும் கருத்தை ஏற்காத ஞானக் கொள்கை திணறியதுண்டு.  
மனிதனுக்கு விடுதலை அளிக்க ஒரு "மீட்பர்" வேண்டும் என்று ஞானக் கொள்கை கூறுவதற்கு ஒரு முக்கிய காரணம் உண்டு. விடுதலைக்கு ஒரே வழி "ஞானம்" என்னும் போது அந்த ஞானம் மெய்யியல் சார்ந்த சிந்தனையறிவு அல்ல, மாறாக, கடவுளிடமிருந்து வருகின்ற ஒரு தனிச்சிறப்பு வாய்ந்த "ஞானம்" (அறிவு). எனவே, அத்தகைய ஞானம் ஓர் "இறை வெளிப்பாடாக" (divine revelation) மட்டுமே வர முடியும். இத்தகைய முன்கருத்தோடுதான் ஞானக் கொள்கை இயேசு தம் சீடருக்கு அளித்த "இரகசிய" போதனை பற்றியும், தெய்வ நிலையோர் வழங்கிய "இரகசிய" போதனை பற்றியும் குறிப்பிட்டது.  
ஞானம் என்பது மரபுக்கு வெளியிருந்து வரும் அறிவு (esoteric knowledge). இத்தகைய அறிவு எல்லாருக்கும் கிடைக்கும் அறிவு அல்ல. இதனைப் பெற்று விடுதலை பெறுவதற்கென்று குறிக்கப்பட்டோர் ஒருசிலர் மட்டுமே. அவர்களே ஞானக் கொள்கையினர் என்னும் "தேர்ந்தெடுக்கப்பட்ட" குழுவினர். இவ்வாறு ஞானக் கொள்கை போதித்தது.
# ஞானக் கொள்கை

## ஞானக் கொள்கையின் அறநெறிப் புரிதல்

ஞானக் கொள்கையைத் தாக்கி எழுதிய பண்டைக்காலக் கிறித்தவ அறிஞர்கள் (இரனேயுஸ், யூசேபியஸ் போன்றோர்) கருத்துப்படி, ஞானக் கொள்கையினர் அறநெறிக் கொள்கையின் வெவ்வேறான இரு விளிம்புநிலைப் பார்வை கொண்டிருந்தனர். உலகமும் பருப்பொருளும் தீயவை என்று ஞானக் கொள்கை கருதியதால் அந்த உலகத்தையும் பருப்பொருளையும் சார்ந்த "இழிவான" காரியங்களை அவர்கள் வெறுத்து ஒதுக்கி, ஒருவித ஆன்மிகப் பார்வை கொண்டவர்களாய் அதிமிக ஒறுத்தலில் ஈடுபட்டார்கள் (asceticism). இது ஒரு விளிம்புநிலை. மறுபுறமோ, ஞானக் கொள்கையின் ஒரு சில பிற்காலப் பிரிவுகளைச் சார்ந்தவர்கள், இந்த உலகமும் பருப்பொருளும் தீயவை என்றாலும், தாங்கள் கடவுளின் தீப்பொறியைத் தமக்குள் கொண்டிருந்ததால் இந்த உலகமும் அதன் சிற்றின்பங்களும் தங்களை எவ்விதத்திலும் தீண்ட முடியாது என்னும் கருத்துடையவர்களாய் சிற்றின்பத்தில் மூழ்கினார்கள். இந்த முரண்பாடான விளிம்புநிலை ஞானக் கொள்கையில் இருந்ததால் அக்கொள்கையைக் கடைப்பிடித்தவர்கள் நலமான அறநெறிப் பார்வை கொண்டிருக்கவில்லை என்று தொடக்க காலக் கிறித்தவ ஆசிரியர்கள் குறைகூறினார்கள்.
# ஞானக் கொள்கை

## ஞானக் கொள்கையின் சமயச் சடங்குகள்

ஞானக் கொள்கையினர் வெவ்வேறு விதங்களில் திருமுழுக்கைக் கடைப்பிடித்தார்கள். பிற்கால ஞானக் கொள்கைப் பிரிவுகள் மந்திரவாதத்தில் ஈடுபட்டன; ஒருசில உயிரெழுத்துக்களைத் தொடர்ச்சியாக உச்சரித்து ஒலியெழுப்புதல், சில சொற்களை மீண்டும் மீண்டும் உச்சரித்தல் போன்ற பல வகைகளில் மாந்த்ரிகம் கடைப்பிடிக்கப்பட்டது.
# ஞானக் கொள்கை

## ஞானக் கொள்கையின் முக்கிய தலைவர்கள்

- மாயவித்தை சீமோன் (Simon Magus): இவரைப் பற்றிய நீண்ட குறிப்பு கிறித்தவ விவிலிய நூலாகிய திருத்தூதர் பணிகளில் உள்ளது (8:9-24):  
கிபி முதல் நூற்றாண்டில் நிலவிய ஞானக் கொள்கைக்கும் அதன் பின் கிறித்தவப் போர்வையில் எழுந்த ஞானக் கொள்கைகளுக்கும் இடையே ஒரு பாலம் போல "மாயவித்தை சீமோன்" செயல்பட்டிருக்கலாம் என்று தெரிகிறது. அவரது சீடர் மெனாண்டர் (Menander) என்பவர் அந்தியோக்கியாவில் கற்பித்தார். அவர் தம்மை விண்ணிலிருந்து இறங்கிவந்த "மீட்பர்" என்று காட்டிக்கொண்டார்.  
- பசீலிடஸ் (Basilides): இவர் மெனாண்டரின் முக்கிய சீடர்களுள் ஒருவர். இவரும் இவருடைய மகன் இசிதோர் என்பவரும் எகிப்து நாட்டு அலக்சாந்திரியாவில் ஒரு குழுவைத் தொடங்கினர்.
- கார்ப்போக்ராட்டஸ் (Carpocrates): இவரும் இவருடைய மகன் எப்பிபானஸ் (Epiphanes) என்பவரும் "ஞானக் கொள்கையினர்" ("the Gnostics") என்னும் பொதுப் பெயரில் ஒரு குழுவை நிறுவினர் என்று புனித இரனேயுஸ் தகவல் தருகிறார். இக்குழுவும் மாயவித்தைகளில் ஈடுபட்டது.
- வாலண்டைன் (அ) வாலந்தீனுஸ் (Valentinus): எகிப்தில் பிறந்த இவர் கிபி இரண்டாம் நூற்றாண்டில் உரோமையில் கற்பித்தார். ஞானக் கொள்கையினருள் மிகப் பிரபல்யமானவர் இவரே. இவர் எழுதிய நூல்கள் பெரும்பாலும் அழிந்துபட்டன. ஆயினும் அவருடைய படைப்பாகக் கருதப்படுகின்ற "உண்மையின் நற்செய்தி" (Gospel of Truth) என்னும் நூல் 1945இல் நாக் ஹம்மாடி நகரில் கண்டெடுக்கப்பட்டது. இவரது கருத்துப்படி, மனிதப் புலன்களுக்கு எட்டும் உலகம் வேறு, புலன்களுக்கு எட்டாத உலகம் வேறு. மனிதர் பருப்பொருள், உளம், ஆன்மா என்னும் மூன்று கூறுகளால் ஆனவர்கள். வாலந்தீனுசின் கொள்கை இரு வடிவங்களாகப் பிரிந்தது. மேற்கு மரபு இயேசுவை "உளம்" சார்ந்த ஒருவராகவும், கீழை மரபு இயேசுவை "ஆன்மா (அ) ஆவி" சார்ந்த ஒருவராகவும் புரிந்துகொண்டன.  
இவர் ஹைஜீனஸ் என்பவர் காலத்திலும், திருத்தந்தை அனிசேட்டஸ் என்பவர் காலத்திலும் வாழ்ந்தார். உரோமையில் தம் கொள்கையைப் பரப்பினார். அதனால் சபைநீக்கம் செய்யப்பட்டார்.
# விஸ்வரூபம் (2013 திரைப்படம்)

**விசுவரூபம்** 2013 இல் வெளிவந்த ஓர் இந்தியத்தமிழ்த் திரைப்படம் ஆகும். தெலுங்கில் விஸ்வரூபம் எனும் அதே பெயரில் மொழிமாற்றம் செய்யப்பட்டும் இந்தியில் *விஸ்வரூப்* எனும் பெயரிலும் வெளியானது. இப்படத்தை எழுதி-இயக்கி முக்கியக் கதாபாத்திரத்தில் கமல் ஹாசன் நடித்திருந்தார்.
# விஸ்வரூபம் (2013 திரைப்படம்)

## நடிப்பு

- கமலஹாசன் - விஸ்வநாத் என்கிற விஸ் (விஸம் அகமத் காஸ்மீரி)
- ராகுல் போஸ் - உமர்
- பூஜா குமார் - நிருபமா
- ஆண்ட்ரியா ஜெரெமையா - அஸ்மிதா சுப்பிரமணியம்
- சக்கீர் கபூர் - கர்னல் ஜெகன்நாத்
- ஜெய்தீப்அஹ்லவட் - சலீம்
- நாசர் - நாசர்
# விஸ்வரூபம் (2013 திரைப்படம்)

## கதைக்கரு

விஸ்வநாதன்(கமல்) ஒரு கதக் கலை நிபுணர். ஆனால் அவருடைய நளினத்தின் பேரினாலும், தன்னுடைய அலுவலக முதலாளியின் பொருட்டு ஆசை கொண்டதனாலும் நிருபமா (பூஜா குமார்) தன் கணவரைப்பற்றி துப்பறிய ஒருவனை பின்தொடர செய்கிறாள். அவன், வேறு ஓர் இடத்தில் தவறி செல்ல, ஜிஹாதி தீவிரவாதிகளின் கூடாரத்தில் சிக்கிக்கொள்கிறான். அவன் மூலமாக நிருபமாவின் அலுவலகம் தங்களை துப்பறிய அனுப்பினார்களோ என்று சந்தேகப்பட்டு விஸ்வநாதன் மற்றும் நிருபமாவை அவர்கள் தங்கள் இடத்தில் அடைத்து விசாரிக்கின்றனர். விஸ்வநாதன் உண்மையில் ஓர் இசுலாமிய மதத்தைச் சார்ந்தவர். விஸ்வநாதன் எவ்வாறு தப்பி செல்கின்றனர். என்ன நடந்தது என்பதை விறுவிறுப்புடன் கூறியுள்ளார் இயக்குநர்.
# விஸ்வரூபம் (2013 திரைப்படம்)

## தயாரிப்பு

### உருவான விதம்

மன்மதன் அம்பு (2010) திரைப்படத்திற்கு பிறகு, கமல் ஹாசன் நவம்பர் 2010 இல் ***தலைவன் இருக்கிறான்*** என்ற தலைப்பில் ஒரு திரைக்கதை எழுதியுள்ளதாக அறிக்கை வெளியிட்டார். அப்படம் மார்ச்சு 2011 இல் தொடங்க உள்ளதாகவும் தெரிவித்தார். பின் 2011 இன் தொடக்கத்தில் செல்வராகவனுடன் இணைந்து பணியாற்ற இருந்த திரைப்படத்தின் கதை பெயரிடப்படாத ஒரு வரிக் கதை என்றும் அந்த ஒரு வரிக் கதையில் ஆர்வம் கொண்டதால் அந்தப் படத்தில் பணியாற்ற உள்ளதாக கூறினார்கள். பின் இயக்குநர் செல்வராகவன் இயக்கும் மற்றொரு படமான ***இரண்டாம் உலகம்*** திரைப்படத்தின் படப்பிடிப்பை முடிப்பதற்காக அந்த திட்டப்பணியில் இருந்து வெளியேறினார். அதன் பிறகு விஸ்வரூபம் திரைப்படத்தை கமல்ஹாசன் இயக்குவதாக செய்திகள் வெளியானது.
# விஸ்வரூபம் (2013 திரைப்படம்)

## தயாரிப்பு

### படப்பிடிப்பு

விசுவரூபம் திரைப்படத்தின் முதற்கட்டப் படப்பிடிப்பு பழைய மகாபலிபுரம் பகுதியில் உள்ள ஒரு தனியார் பொறியியல் கல்லூரியில் எடுத்து முடித்துவிட்டனர். படம் எடுக்கும் பொழுதே படத்தொகுப்பை உடனுக்குடன் செய்யப்படுகிறது என்று கூறப்படுகிறது. இதற்காக மென்பொறியாளர்களை கூடவே கமல் ஹாசன் வைத்துக்கொண்டார்.
# விஸ்வரூபம் (2013 திரைப்படம்)

## சர்ச்சைகள்

இப்படத்தை நேரடி பரப்புகை செயற்கைக்கோள் வெளியிடுவதாக கமல் கூறியதற்கு திரையரங்கு உரிமையாளர்கள் எதிர்ப்பு தெரிவித்தனர். பின்னர் திரையரங்கு உரிமையாளர்களுடன் நடத்திய பேச்சுவார்த்தையின் அடிப்படையில் முதலில் அங்கு படம் திரையிடப்படாது என்றும் பிப்ரவரி 2ல் இருந்து நேரடி பரப்புகை செயற்கைக்கோள் வழியாக திரையிடப்படும் என கமல் அறிவித்தார்.
முசுலிம் அமைப்புகள் சில இப்படத்தில் முசுலிம்கள் தீவிரவாதியாக காட்டப்பட்டிருப்பதாக எதிர்ப்பு தெரிவித்தனர், இது சமூக அமைதியை குலைக்கும் என அவர்கள் கூறினர், பின்னர் இசுலாமிய சமூகத்தின் மனம் இப்படத்தால் புண்படும் என்றும் எனவே இப்படத்தை தமிழக அரசு தடை செய்ய வேண்டும் என கோரினர் . ஆனால் இப்படம் அமெரிக்கா உள்ளிட்ட பல நாடுகளில் திரையிடப்படுவதில் சிக்கல் இருக்கவில்லை.
# விஸ்வரூபம் (2013 திரைப்படம்)

## தேசிய விருது

சிறந்த நடனம் மற்றும் தயாரிப்பு வடிவமைப்பு இரண்டிற்கும் 2012 ம் ஆண்டிற்கான இந்திய தேசிய விருதை பெற்றது.
# விஸ்வரூபம் (2013 திரைப்படம்)

## விருதுகள்

| விருது | அமைப்பு | வகைகள் | பரிந்துரைகள் | தீர்ப்பு |
| --- | --- | --- | --- | --- |
| தேசிய திரைப்பட விருதுகள், இந்தியா | 60வது தேசியத் திரைப்பட விருதுகள் | சிறந்த வடிவமைப்புக்கான தயாரிப்பு | Boontawee 'Thor' Taweepasas & Lalgudi N. Ilayaraja |  |
| சிறந்த நடனத்திற்கான தேசிய விருது | Birju Maharaj |  |  |  |
| தென்னிந்திய பிலிம்பேர் விருதுகள் | 61வது பிலிம்பேர் விருதுகள் (தெற்கு) | Best Director – Tamil | கமல்ஹாசன் |  |
| சிறந்த தமிழ் நடிகருக்கான பிலிம்பேர் விருது |  |  |  |  |
| விஜய் விருதுகள் | 8வது விஜய் விருதுகள் | விஜய் விருதுகள் (விருப்பமான இயக்குநர்) | கமல்ஹாசன் |  |
| விஜய் விருதுகள் (சிறந்த நடிகர்) |  |  |  |  |
| விஜய் விருதுகள் (சிறந்த இயக்குநர்) |  |  |  |  |
| விஜய் விருதுகள் (விருப்பமான நாயகன்) |  |  |  |  |
| பிடித்த படத்திற்கான விஜய் விருதுகள் |  |  |  |  |
| விஜய் விருதுகள் (சிறந்த துணை நடிகை) | ஆண்ட்ரியா ஜெரெமையா |  |  |  |
| விஜய் விருதுகள் (சிறந்த எதிர்நாயகன்) | ராகுல் போஸ் |  |  |  |
| விஜய் விருதுகள் (சிறந்த ஒளிப்பதிவாளர்) | சனு வர்கிஸ் |  |  |  |
| விஜய் விருதுகள் (சிறந்த படத்தொகுப்பாளர்) | மகேஷ் நாராயணன் |  |  |  |
| விஜய் விருதுகள் (சிறந்த ஒளிப்பதிவாளர்) | சனு வர்கிஸ் |  |  |  |
| விஜய் விருதுகள் (சிறந்த கலை இயக்குநர்) | Lalgudi என். இளையராஜா & Thor |  |  |  |
| விஜய் விருதுகள் (சிறந்த ஆண் பின்னணிப் பாடகர்) | சங்கர் மகாதேவன் & கமல்ஹாசன் |  |  |  |
| சிறந்த பின்னணி இசை | Tubby Parik |  |  |  |
| விஜய் விருதுகள் (சிறந்த நடனாசிரியர்) | Birju Maharaj |  |  |  |
| விஜய் விருதுகள் (சிறந்த சண்டைப்பயிற்சியாளர்) | Kecha Khamphakdee, Lee Whittaker, Parvez Feroz & டி. ரமேஷ் |  |  |  |
| விஜய் விருதுகள் (சிறந்த ஒப்பனை) | Gage Hubard & Ralis Khan |  |  |  |
| விஜய் விருதுகள் (சிறந்த ஆடையமைப்பாளர்) | கௌதமி | } |  |  |
# எண்களின் வகைகள்

கணிதத்தில் எண்கள் முக்கிய இடம்பெறுகின்றன. இவை கணிதத்தின் அடிப்படையாக உள்ளன. எண்களைப் பாகுபடுத்தி அறிவது கணிதத்தை இலகுபடுத்தும். எண்களைப் பாகுபடுத்தும் முறை கீழே தரப்பட்டுள்ளது. பிரதானமாக இவை இரு பிரிவுகளாக்கப்படுகின்றன. அவையாவன:  
1. மெய்யெண்கள்
1. சிக்கலெண்கள் என்பனவாகும்.
# எண்களின் வகைகள்

## மெய்யெண்கள்

இவை இரு பிரிவுகளாகப் பிரிக்கப்படும்.
1. விகிதமுறு எண்கள்
1. விகிதமுறா எண்கள் என்பனவாகும்.  
மேலும் இவை வேறுவிதமாக,
1. நேரெண்கள்
1. மறையெண்கள் எனவும் பாகுபடுத்தப்படும்.
# எண்களின் வகைகள்

## மெய்யெண்கள்

### விகிதமுறு எண்கள்

இவை மூன்று பிரிவுகளாகப் பிரிக்கப்படும்.
1. நிறையெண்கள்
1. மீளும் தசமங்கள்
1. முடிவுள் தசமங்கள் என்பனவாகும்.
# எண்களின் வகைகள்

## மெய்யெண்கள்

### விகிதமுறா எண்கள்

இவை மீளும் தசமங்கள் அல்லாத முடிவில் தசமங்களாகும்.
# எண்களின் வகைகள்

## மெய்யெண்கள்

### நேரெண்கள்

எண்கோடொன்றில் பூச்சியத்துக்கு வலப்புறம் உள்ள எண்களாகும்.
# எண்களின் வகைகள்

## மெய்யெண்கள்

### மறையெண்கள்

எண்கோடொன்றில் பூச்சியத்துக்கு இடப்புறம் உள்ள எண்களாகும்.
# எண்களின் வகைகள்

## சிக்கலெண்கள்

இவை மெய்ப்பகுதியொன்றையும் கற்பனைப் பகுதியொன்றையும் கொண்டிருக்கும்.
- கற்பனைப்பகுதியானது -1ன் வர்க்கமூலத்தை உள்ளடக்கியிருக்கும்.
# துனீசியப் புரட்சி

**2010-2011 துனீசியப் புரட்சி** என்பது வடக்கு ஆப்பிரிக்காவின் துனீசிய நாட்டில் ஏகாதிபத்திய அரசின் ஆட்சிமுறைக்கு எதிராக 2010 ஆம் ஆண்டின் இறுதியில் ஏற்பட்டு 2011 ஆண்டின் தொடக்கத்தில் உச்சத்தை எட்டிய மக்கள் புரட்சி ஆகும். இந்த புரட்சியின் விளைவாக துனீசிய நாட்டில் ஆட்சி மற்றம் ஏற்பட்டதுடன், பரவலான வடக்கு ஆப்பிரிக்க நாடுகளிலும் மத்திய தரைக்கடல் நாடுகள் சிலவற்றிலும், ஆட்சிமாற்றம் வேண்டி மக்கள் தெருக்களில் இறங்கி போராடும் அளவுக்கு பெரிதும் பாதிப்பையும் இந்தப்புரட்சி ஏற்படுத்தியது.
# துனீசியப் புரட்சி

## காரணங்கள்

1987 ஆம் ஆண்டு துனீசியக் குடியரசின் இரண்டாவது பிரதமராக நியமிக்கப்பட்டு, பின் சில நாட்களில் ஆட்சி கவிழ்ப்பின் மூலம் தன்னை அதிபராக அறிவித்துகொண்ட ஜயின் அல்-அபைதீன் பின் அலிக்கு எதிராக மக்கள் தெருக்களில் இறங்கி போராட்டத்தில் ஈடுபட்டதும் இந்த போராட்டம் புரட்சியாக வெடித்தது.
# துனீசியப் புரட்சி

## காரணங்கள்

### இளைஞரின் தீக்குளிப்பு

இந்தப் போராட்டங்களை தொடங்கக் காரணமாக 26 வயது இளைஞனின் முகமது புவசீசி (Mohamed Bouazizi) என்பவர் தீக்குழித்த நிகழ்வு அமைந்தது. அவர் தனது கூட்டுக் குடும்பத்தின் எட்டு உறுப்பினர்களை சம்பாதித்து காப்பற்றும் பொறுப்பில் இருந்தார். அவரது மரக்கறி வண்டியையும் மரக்கறிகளையும் ஒரு காவல்காரர் சட்டத்துக்குப் புறம்பானது என்று அபகரித்துக் கொண்டார். இவ்வாறு இதற்கு முதலாகம் இவருக்கு நடந்தது. இவர் 10 டினார் கொடுத்து சமாளிக்கப் பாத்தார். அதற்கு அந்த காவல்காரர் அவரைஅறைந்து, அவர் முகத்தில் உமிழ்ந்தார். அவனது இறந்த தந்தையை இழித்துப் பேசினார். இதைப் பற்றி முறையீடு செய்ய முகமது மாநில தலைமையகத்துக்குச் சென்றார். அங்கு அவரை யாரும் செவி கொடுத்துக் கேக்கவில்லை. இதனால் இவர் டிசம்பர் 17, 2010 அன்று பொதுவிடத்தில் தன்னை தீமூட்டி தற்கொலை செய்து கொண்டார். இந்த நிகழ்வு சமூகத்தில் கொந்தளிப்பை ஏற்படித்து புரட்சி ஏற்படத் தூண்டுகோலாக அமைந்தது.
# துனீசியப் புரட்சி

## விளைவுகள்

பேஸ்புக் எனப்படும் சமூக வலைதளத்தின் வாயிலாக மக்கள் புரட்சிக் கருத்துக்களை பரிமாறிக் கொண்டனர். கைபேசிகளின் வாயிலாக எடுத்த புகைப்படங்களை இணையத்தின் வாயிலாக மக்களுக்கு வெளியிட்டனர். அதிபர்
நாட்டை விட்டு தப்பியோடியதுடன் முடிவுக்கு வந்தது.
# 2011 டெல்லி குண்டு வெடிப்புகள்

இந்தியாவின் தலைநகர் டெல்லியில் 2011 செப்டெம்பர் 7 அன்று காலை 10.15 மணிக்கு டெல்லி உயர் நீதிமன்ற 5 வது நுழைவாயிலில் சக்தி வாய்ந்த வெடிகுண்டு பலத்த சப்தத்துடன் வெடித்தது. இது டெல்லியில் நிகழ்ந்த 30 ஆவது வெடிகுண்டாகும். இதேப் போன்று 2011 மே 25 அன்றும் டெல்லி உயர் நீதிமன்ற 7 வது நுழைவாயிலில் குறைந்த அடர் குண்டு வெடிப்பு நிகழ்ந்தது.  
இத்தாக்குதல் பிரதமர் மன்மோகன் சிங் வங்க தேசத்துக்கு இரண்டு நாள் சுற்றுப்பயணமாகச் சென்ற போது நடந்துள்ளது.
# 2011 டெல்லி குண்டு வெடிப்புகள்

## காலக்கோடு

இந்தக் குண்டு வெடிப்பு கிட்டத்தட்ட காலை 10.15 இ.சீ.நே (ஒ.ச.நே + 05:30) நடைபெற்றது. நூற்றுக்கணக்கான மக்கள் நீதிமன்ற வழக்குகளில் கலந்து கொள்வதற்காக ஒவ்வொரு நாளும் உயர் நீதிமன்ற வரவேற்பறையில் சூழ்கின்ற வேளையில் அங்கு ஒரு பெட்டியில் வெடி பொருட்கள் வைக்கப்பட்டது . இதனை உள்துறை செயலாளர் ஆர்.கே. சிங் செய்தியாளர்களிடம் தெரிவித்தார். உள்துறை அமைச்சகத்தின் சிறப்பு செயலாளர் கூற்றுப்படி, ஒரு சிறிய அளவு கூட பயன்படுத்தப்படும் கணிசமான பாதிப்பை ஏற்படுத்தும் அமோனியம் நைட்ரேட் மற்றும் PETN உடன் கூடிய இரண்டு கிலோ வெடிபொருட்கள் பயன்படுத்தப்பட்டன.
# 2011 டெல்லி குண்டு வெடிப்புகள்

## புலனாய்வுகள்

### கோரிக்கை

இந்தக் குண்டு வெடிப்பிற்கு பாகிஸ்தானைச் சேர்ந்த ஹர்கத் உல் ஜிகாத் இஸ்லாமி(ஹியூஜி) தீவிரவாத இயக்கம் பொறுப்பேற்றுள்ளது. அவ்வியக்கம், டெல்லி நாடாளுமன்ற தாக்குதல் குற்றவாளியான அப்சல் குருவுக்கு விதிக்கப்பட்ட மரண தண்டனையை உடனடியாக நீக்க வேண்டும் என்று கோரி உயர் நீதிமன்றத்தில் தாக்குதல் நடத்தியதாக தெரிவித்துள்ளது.
# 2011 டெல்லி குண்டு வெடிப்புகள்

## புலனாய்வுகள்

### புலனாய்வுகள்

தில்லி உயர் நீதிமன்றம் வெளியே குண்டு நடுவதற்கு இரண்டு நபர்கள் இருந்ததாக சந்தேகிக்கப்படும் தில்லி காவலர்கள் ஒரு வரைபடத்தைத் வெளியிட்டுள்ளது. அந்தப் படம் ஒரு சாட்சிகள் கொடுத்த விவரத்தை அடிப்படையாகக் கொண்டது என்று தில்லி காவல் தெரிவித்தது. ஓவியம் ஒருவருக்கு 50 வயது போலும், மற்றொருவருக்கு 20 வயதுக்கு மத்தியில் இருப்பதாக காட்டுகிறது. தேசியப் புலனாய்வு பிரிவினர் நடத்திய விசாரணையில் ஹியூஜி இயக்கத்திடம் இருந்து மிரட்டல் மின்னஞ்சல் வந்தது ஜம்மு காஷ்மீரில் உள்ள கிஸ்ட்வார் என்னும் பகுதியில் அமைந்த ஒரு இணையதள மையத்தில் இருந்து தான் என்று தெரியவந்துள்ளது. அதையடுத்து தேசியப் புலனாய்வு பிரிவினர் அந்த இணையதள மைய உரிமையாளர் உட்பட 3 பேரை கைது செய்துள்ளனர்.
# 2011 டெல்லி குண்டு வெடிப்புகள்

## விளைவுகள்

### உள்நாடு

- ஜனாதிபதி பிரதிபா பாட்டீல் குண்டு வெடிப்பைக் கண்டித்தும் சம்பவத்தில் பலியான உயிர்களுக்கு இரங்கல் தெரிவித்தும் அறிக்கை வெளியிட்டுள்ளார்.
- பிரதமர் மன்மோகன் சிங் இத்தாக்குதல் கோழைத்தனமானது என்றும், தீவிரவாதத்திற்கு ஒரு போதும் இந்தியா அடிபணியாது என்றும் வங்காள தேசத்தில் இருந்து செய்தியாளர்களிடம் கூறினார்.
# 2011 டெல்லி குண்டு வெடிப்புகள்

## விளைவுகள்

### வெளிநாடு

- ஐக்கிய நாடுகள் பாதுகாப்பு சபை மற்றும் அதன் தலைவர் பான் கி மூன், தில்லியில் நடந்த பயங்கரவாத தாக்குதலுக்கு கடுமையாக கண்டனம் தெரிவித்தார்.
- பிற சர்வதேச சமூகம், ஆஸ்திரேலியா, வங்காளம், ஜப்பான், பாகிஸ்தான், ஐக்கிய அமெரிக்கா, இலங்கை, ஐக்கிய இராச்சியம் மற்றும் பிரான்சு போன்ற நாடுகளின் அரசியல் தலைவர்கள் அனைவரும் இத்தாக்குதலுக்கு கண்டனம் மற்றும் பாதிக்கப்பட்ட குடும்பங்களுக்கு தங்கள் அனுதாபத்தையும் தெரிவித்துள்ளது.
# லெம்மாங்

**லெம்மாங்** (*Lemang*) பூலூர் அரிசி மற்றும் தேங்காய் பால் கலந்து செய்யும் ஒரு வகையான மலாய் மக்களின் பாரம்பரிய உணவு பண்டம் ஆகும். இதை மூங்கில் கொண்டு தயார் செய்வர். மலேசியர்களிடையெ பிரபலமான உணவுப் பண்டமான லெம்மாங் ஆண்டுதோரும் கிடைக்கப் பெற்றாளும், விழா காலங்களிலேயே இதற்கு அதிக வரவேற்பு. 1864-ஆம் ஆண்டில் இருந்து லெம்மாங் மலேசியர்களிடையே இந்த உணவு பிரபலமடைந்து வருகிறது. இந்த உணவுப் பண்டத்தை ரெண்டாங் (கோழி வருவல்) உடன் கொண்டு உண்பர்.
# குளிர்காலம்

பெய்து மூடப்பட்ட நிலையில் பேர்கனிலுள்ள ஒரு ஏரியும், கரையிலே இலைகள் யாவும் உதிர்ந்த நிலையிலுள்ள மரங்களும்]]
**குளிர்காலம்** அல்லது **கூதிர்காலம்** அல்லது **பனிக்காலம்** (Winter) என்பது மிதவெப்ப மண்டல காலநிலையுள்ள இடங்களில், இலையுதிர்காலத்திற்கும், இளவேனில்காலத்திற்கும் இடையில் வரும் குளிர் அதிகமாக உள்ள ஒரு பருவ காலம் ஆகும். இந்தக் காலங்களில் இரவு நேரம் அதிகமாகவும், பகல் நேரம் குறைவாகவும் இருப்பதுடன், சில நாடுகளில் பனிமழை பெய்யும். வடக்கு அரைக்கோளத்தில் உள்ள பிரதேசங்களில், டிசம்பர், ஜனவரி, பெப்ரவரி ஆகிய மாதங்களிலும், தெற்கு அரைக்கோளத்தில் உள்ள பிரதேசங்களில் ஜூன், ஜூலை, ஆகஸ்ட் ஆகிய மாதங்களிலும் இந்த குளிர்காலத்திற்குரிய காலநிலை காணப்படும்.
# குளிர்காலம்

## மேலும் வாசிக்க

- கோடைகாலம்
- இளவேனிற்காலம்
- இலையுதிர்காலம்
# அப்பாக்குட்டி சின்னத்தம்பி

**அப்பாக்குட்டி சின்னத்தம்பி** (பிறப்பு: செப்டம்பர் 7 1911, இறப்பு: மார்ச் 1 1986) இலங்கையில் வட மாகாணம், மானிப்பாயைப் பிறப்பிடமாகக் கொண்ட இவர் மகப்பேற்று மாதர் நோய் மருத்துவத்துறை நிபுணரும், அத்துறைப் பேராசிரியரும் ஆவார். இலங்கையில் மருத்துவத் துறைக்கும் கல்வி, கலாசார வளர்ச்சிக்கும் பங்களிப்பு செய்த இவர் மருத்துவக் கல்வியைப் பல்கலைக்கழக மட்டத்தில் தமிழ் மூலம் கற்பதற்குரிய நூல்களையும் வெளியிட்டுள்ளார்.
# அப்பாக்குட்டி சின்னத்தம்பி

## வாழ்க்கைக் குறிப்பு

மானிப்பாயைச் சேர்ந்த நாகமுத்து தெய்வானைப்பிள்ளை தம்பதியினரின் புதல்வரான இவர் மானிப்பாய் இந்துக் கல்லூரி, கொழும்பு றோயல் கல்லூரி ஆகியவற்றில் தனது பாடசாலைக் கல்வியினைப் பெற்றார். பின்பு மருத்துவக் கல்லூரியில் இணைந்து எல். எம். எஸ். தேர்வில் முதலாம் வகுப்பிலே தேறிச் சிறப்புப் பட்டம் பெற்றார். 1946 ஆம் ஆண்டில் பட்டப்படிப்பின் பொருட்டு இங்கிலாந்து சென்று அங்கு F. R. C. S. (Edin), F. R. C. S. C (Eng), M. R. Co. G. (Gr. Britan) ஆகிய தகைமைகளைப் பெற்று 1949 இல் நாடு திரும்பினார்.
# அப்பாக்குட்டி சின்னத்தம்பி

## மருத்துவராவும் பேராசிரியராகவும்

பின்னர் கொழும்பு பொது வைத்தியசாலையில் மாதர் நோய் மருத்துவராக நியமிக்கப்பட்டார். 1954 ஆம் ஆண்டு இலங்கைப் பல்கலைக்கழக மகப்பேற்று, மாதர் நோய் மருத்துவத்துறை இணைப் பேராசிரியராக நியமிக்கப்பட்டார். 1960 இல் இரண்டாவது மருத்துவ பீடத்தின் சிகிச்சைத் துறை பேராதனையில் நிறுவப்பட்ட பொழுது மகப்பேற்று மாதர் நோய் மருத்துவத்துறையின் முதலாம் பேராசிரியராக அவர் நியமிக்கப்பட்டார். 1967 ஆம் ஆண்டு ஓய்வு பெற்றார். இவரின் மனைவி பெயர் லீலா தேவி. இத்தம்பதியினருக்கு வசந்தி, மாலினி, கணேஸ்வரன், சிவமதி, கேதீஸ்வரன் ஆகிய பிள்ளைகள் உள்ளனர்.